cyanic-selkie/wikianc huggingface dataset:
বর্তিকা ঝা
বর্তিকা ঝা (জন্ম: ৮ এপ্রিল ২০০০) হলেন একজন ভারতীয় নৃত্যশিল্পী, নৃত্য পরিকল্পনাকারী এবং চলচ্চিত্র অভিনেত্রী। তিনি তার অনন্য নৃত্যশৈলীর জন্য পরিচিত, যার মধ্যে রয়েছে পপিং, হিপ হপ এবং বেলি। ২০১৮ সালে স্টার প্লাস-এর নৃত্য রিয়েলিটি শো ডান্স প্লাস ৪-এ প্রতিযোগী এবং রানার-আপ হওয়ার পরে তিনি খ্যাতি অর্জন করেছিলেন।
প্রারম্ভিক জীবন
তিনি অরবিন্দ কুমার ঝা, যিনি হিন্দালকোর একজন অপারেটর, রেণুসাগর এবং কান্তা ঝা-এর কন্যা। বর্তিকা ৮ এপ্রিল ২০০০ সালে জন্মগ্রহণ করেন এবং রেণুসাগর, সোনভদ্র, উত্তরপ্রদেশ-এ বেড়ে ওঠেন। তিনি একটি হিন্দু ব্রাহ্মণ পরিবারে জন্মগ্রহণ করেন।
তার শৈশব থেকেই, তিনি নাচের প্রতি অনুরাগী ছিলেন যা তার বাবা-মা লক্ষ্য করেছিলেন, তাই তার বাবা তাকে তার শহরে রেণুসাগরে একজন নৃত্য প্রশিক্ষকের কাছে নিয়ে আসেন, যেখানে তিনি নাচের প্রাথমিক পাঠ গ্রহণ করেন। ১২ বছর বয়সে, তার বাবা তাকে তাদের এলাকার বিভিন্ন নাচের প্রতিযোগিতায় নিয়ে যেতে শুরু করেন। তার শহরে বিভিন্ন স্টেজ শোতে পারফর্ম করার পর, বর্তিকা নাচের রিয়েলিটি শোতে অংশগ্রহণ করার সিদ্ধান্ত নেন এবং মুম্বাই চলে যান।
কর্মজীবন
বেশ কিছু প্রত্যাখ্যানের সম্মুখীন হওয়ার পর, ২০১৮ সালে বর্তিকা ডান্স প্লাস ৪-এ নির্বাচিত হয়েছিল, যা স্টার প্লাস-এ প্রচারিত হয়েছিল। ডান্স প্লাস ৪ এ অংশগ্রহণের পর, তিনি তার অনন্য নৃত্য চালনা এবং শৈলী দিয়ে বিচারক এবং টিভি দর্শকদের তার ভক্ত বানিয়েছিলেন। শোতে, তিনি ফাইনালে পৌঁছেছিলেন, যেখানে তিনি ২য় রানার-আপ হয়েছিলেন।
ডান্স প্লাসের বিচারক, নৃত্য পরিকল্পনাকারী এবং বলিউড পরিচালক রেমো ডি'সুজা বরুণ ধবন এবং শ্রদ্ধা কাপুর-এর সাথে তাঁর চলচ্চিত্র স্ট্রিট ড্যান্সার-এ বর্তিকাকে অভিনয় করতে কাস্ট করেন।
এরপর তিনি সনি টিভি-এর নৃত্য শো ইন্ডিয়া'স বেস্ট ড্যান্সার (সিজন ১)-এ নৃত্য পরিকল্পনাকারী হিসেবে অংশগ্রহণ করেন, যেখানে, বর্তিকা ২০২০ সালে ইন্ডিয়া'স বেস্ট ড্যান্সার (সিজন ১) বিজয়ী প্রতিযোগী টাইগার পপ (অজয় সিং)-এর বিজয়ী নৃত্য পরিকল্পনাকারী ছিলেন।
২০২১ সালে, বর্তিকা সুপার ড্যান্সার প্রতিযোগী সঞ্চিত চানানার জন্য নৃত্যগুলি নৃত্য পরিকল্পনা করেছিলেন, যিনি সোনি টিভির নৃত্য শো সুপার ডান্সার অধ্যায় ৪-এ অনুষ্ঠানের ২য় রানার-আপ হয়েছিলেন।
এরপর তিনি, ২০২২ সালে সনি টিভির নৃত্য শো ইন্ডিয়া'স বেস্ট ড্যান্সার (সিজন ২)-এ নৃত্য পরিকল্পনাকারী হিসেবে কাজ করেন, যেখানে বর্তিকা ছিলেন প্রতিযোগী ইন্ডিয়া'স বেস্ট ড্যান্সার (সিজন ২)-এর বিজয়ী সৌম্যা কাম্বলের বিজয়ী নৃত্য পরিকল্পনাকারী।
২০২২ সালে বর্তিকা, জি টিভি-এর নৃত্য শো ডিআইডি লি'ল মাস্টারস (সিজন ৫)-এ টিম বর্তিকা-এর অধিনায়ক হন, যেখানে তিনি টিম বর্তিকার সকল প্রতিযোগীর জন্য নৃত্য পরিকল্পনা করেছিলেন। এবং, তিনি ২০২২ সালে জি টিভির নাচের অনুষ্ঠান ডিআইডি সুপার মমস (সিজন ৩)-এ নৃত্য পরিকল্পনাকারী হিসেবে কাজ করেন, যেখানে বর্তিকা ছিলেন ডিআইডি সুপার মমস (সিজন ৩)-এর বিজয়ী প্রতিযোগী বর্ষা বুমরার বিজয়ী নৃত্য পরিকল্পনাকারী।
লখিমপুর খেরি জেলা
লখিমপুর খেরি জেলা হল নেপাল সীমান্তে ভারতের উত্তরপ্রদেশ রাজ্যের বৃহত্তম জেলা। এর প্রশাসনিক রাজধানী হল লখিমপুর।
দুধওয়া জাতীয় উদ্যান, লখিমপুর খেরিতে অবস্থিত এবং এটি উত্তর প্রদেশের একমাত্র জাতীয় উদ্যান। এখানে বাঘ, চিতা, জলাভূমির হরিণ, শক্ত লোমযুক্ত খরগোশ এবং বেঙ্গল ফ্লোরিক্যান (সারস)সহ অনেকগুলি বিরল ও বিপন্ন প্রজাতির আবাস রয়েছে।
ব্যুৎপত্তি
খেরি একটি শহর, লখিমপুর থেকে দূরে অবস্থিত। ১৫৬৩ সালে মৃত সৈয়দ খুরদের অবশেষের উপর নির্মিত একটি সমাধি থেকে এই নামটি এসেছে। স্বাধীনতার পূর্বে সমাধিটি ১৮৫৬ সালের XX আইনের অধীনে পরিচালিত হত, এখানে আয় ছিল প্রায় ₹ ৮০০। অন্য একটি তত্ত্ব থেকে জানা যায় যে নামটি  খয়ের  গাছ থেকে উদ্ভূত হয়েছিল, একসময় এই অঞ্চল জুড়ে এই গাছ পাওয়া যেত।
উদ্ভিদ ও প্রাণীজগত
লখিমপুর খেরির দুধওয়া ব্যাঘ্র সংরক্ষণ স্থলের দুটি মূল অঞ্চল রয়েছে, দুধওয়া জাতীয় উদ্যান এবং কিশানপুর বন্যজীবন অভয়ারণ্য, যাদের ১৯৮৭ সালে একীকরণ করা হয়েছিল। দুধওয়া জাতীয় উদ্যানটি উত্তরাখণ্ড গঠনের পরে রাজ্যের প্রথম জাতীয় উদ্যান হিসাবে পরিচিত ছিল এবং এটি একটি জাতীয় সুরক্ষিত অঞ্চল। এখানে বাঘ, চিতা, গণ্ডার, শক্ত লোমযুক্ত খরগোশ, হাতি, কালো হরিণ এবং জলাভূমির হরিণ সহ অনেকগুলি বিরল এবং বিপন্ন প্রজাতির বাসস্থান। দুধওয়াতে প্রায় ৪০০ প্রজাতির পাখি রয়েছে যার মধ্যে রয়েছে সারস, পানকৌড়ি, চক্রবাক এবং বেশ কয়েকটি প্রজাতির হাঁস, রাজহংস এবং বালি হাঁস। হিমালয় থেকে শীতে সময় কাটাতে এখানে আসা পরিযায়ী পাখিসহ জলের পাখিদের কাছে এর জলাজমি এবং হ্রদ বিশেষ আকর্ষণীয়। "বাঁকে তাল" এ পাখি পর্যবেক্ষণ সাধারণ।
১৮৬০ সালে এই অঞ্চলে স্যার ডি.বি. ব্র্যান্ডিসের পরিদর্শনের পরে, বর্তমানে দুধওয়া জাতীয় উদ্যানের বন অঞ্চল সংরক্ষণের জন্য ১৮৬১ সালে সরকারের নিয়ন্ত্রণে আনা হয়েছিল। খেরি জেলায়, মোহনা এবং সুহেলি নদীর মধ্যস্থিত খারিগড় পরগনার সমস্ত সাল ও বিভিন্ন বন ও তৃণভূমি তৎকালীন উত্তর খেরি বন বিভাগের অন্তর্ভুক্ত ছিল।
লালপুর ইউনিয়ন, আশুগঞ্জ
লালপুর বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন।
ইতিহাস
লালপুর ইউনিয়ন পূর্বে শরীফপুর পশ্চিম ইউনিয়ন নামে পরিচিত ছিল।
অবস্থান ও সীমানা
লালপুর ইউনিয়নটি প্রবাহমান স্রোতসিনী নদী মেঘনার কুলে ব্রাহ্মণবাড়িয়া জেলার সর্বশেষের পশ্চিমাংশে অবস্থিত৷ দক্ষিণ-পশ্চিমাংশে লালপুর ইউনিয়নের অবস্থান। এ ইউনিয়নের উত্তর-পশ্চিমে চর চারতলা ইউনিয়ন; উত্তরে আড়াইসিধা ইউনিয়ন; পূর্বে আড়াইসিধা ইউনিয়ন ও শরীফপুর ইউনিয়ন; দক্ষিণে শরীফপুর ইউনিয়ন, নবীনগর উপজেলার কৃষ্ণনগর ইউনিয়ন ও বীরগাঁও ইউনিয়ন এবং পশ্চিমে মেঘনা নদী ও নরসিংদী জেলার রায়পুরা উপজেলার চানপুর ইউনিয়ন অবস্থিত।
লালপুর ইউনিয়নের মধ্যে কতগুলো গ্রাম রয়েছে৷ লামাবায়েক, বায়েক, হোসেনপুর, চরলালপুর, লালপুর, নোয়াগাওঁ।
আয়তন
লালপুর ইউনিয়নের আয়তন ১,৮১৮ একর (৭.৩৬ বর্গ কিলোমিটার)।
প্রশাসনিক কাঠামো
লালপুর ইউনিয়ন আশুগঞ্জ উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী লালপুর ইউনিয়নের মোট জনসংখ্যা ১৮,৬৭৫ জন। এর মধ্যে পুরুষ ৮,৯৭৩ জন এবং মহিলা ৯,৭০২ জন। মোট পরিবার ৩,৪৬৭টি। জনসংখ্যার ঘনত্ব প্রতি বর্গ কিলোমিটারে প্রায় ২,৫৩৮ জন।
শিক্ষা ব্যবস্থা
২০১১ সালের আদমশুমারি অনুযায়ী লালপুর ইউনিয়নের সাক্ষরতার হার ৫০.৪%।
শিক্ষা প্রতিষ্ঠান
লালপুর ইউনিয়নে অনেকগুলো শিক্ষা প্রতিষ্ঠান রয়েছে৷ তন্মধ্যে প্রাথমিক বিদ্যালয়,উচ্চ বিদ্যালয় এবং মাদ্রাসাও রয়েছে৷ মুসলিম ছোট বাচ্চাদের আরবি পড়ানোর জন্য মসজিদে বিভিন্ন কার্যক্রম পরিচালিত হয়৷ লালপুর ইউনিয়নে একমাত্র উচ্চ বিদ্যালয় লালপুর এস কে দাস চৌধুরী উচ্চ বিদ্যালয়৷ যার প্রথমে নাম ছিল লালপুর হাই স্কুল৷
যোগাযোগ ব্যবস্থা
জেলা শহর ব্রাহ্মণবাড়িয়া থেকে সিএনজিতে আসা যায় লালপুরে।ভৈরব উপজেলা থেকে লঞ্চ এবং নবীনগর উপজেলা থেকে লঞ্চ যোগে আসা যায়।এছাড়া আশুগঞ্জ টু নবিনগর রোড এর কাজ প্রক্রিয়াধীন।
জনপ্রতিনিধি
সাবেক চেয়ারম্যান জনাব আবুল খায়ের সাহেব। বর্তমান চেয়ারম্যান জনাব মোর্শেদ মিয়া মাস্টার সাহেব।
আফান উল্লাহ উচ্চ বিদ্যালয়, রংপুর
আফান উল্লাহ উচ্চ বিদ্যালয়, রংপুর বাংলাদেশের রংপুরের মাহিগঞ্জের একটি বেসরকারি শিক্ষাপ্রতিষ্ঠান। বিদ্যালয়টি বৃটিশ শাসনের সময় প্রতিষ্ঠিত হিসাবে পরিচিত।
ইতিহাস
স্কুলটি ১৯০৮ সালে প্রতিষ্টিত হয়। তৎকালিন মাহিগঞ্জের আফান উল্লাহ কবিরাজের উদ্দোগে এবং তার দানকৃত জমিতে বিদ্যালয়টি প্রতিষ্ঠিত হয়। সাধারণ ঘরের ছাত্রদের শিক্ষার চাহিদা মেটানোর জন্য এ স্কুলটি প্রতিষ্ঠিত হয়।
অবস্থান
রংপুর শহরের পূর্বে মাহিগঞ্জ সাতমাথা তথা ২৯ নং ওয়ার্ডে মাহিগঞ্জ মৌজায় অবস্থিত। স্কুলটির পাশে রয়েছে সাধক জালালুদ্দীন জাহাগাশত বুখারীর (র) এর মাজার।
অবকাঠামো
বিদ্যালয়টিতে রয়েছে সুপরিসর মাঠ, পুকুর, বৃটিশ স্থাপত্য কলায় নির্মিত ২ তলা ভবন, ৩ তলা ভবন ১টি, টিন শেড বিল্ডিং, সমৃদ্ধ পাঠাগার, কম্পিউটার ল্যাব, বিজ্ঞানাগার। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রামাগার। জাতীয় চেতনার বিকাশে আছে শহীদ মিনার।
শিক্ষা কার্যক্রম
এ বিদ্যালয়টিতে ষষ্ট থেকে দশম শ্রেনি পর্যন্ত কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়। তথ্য প্রযুক্তির বর্তমান এ যুগে তথ্যের অবাধ প্রবাহ, তৎসঙ্গে তথ্যের নির্ভূল ও নিশ্চিত প্রাপ্তির লক্ষে বিদ্যালয়ের যাবতীয় তথ্য, ভর্তি প্রক্রিয়া, পরীক্ষা সংক্রান্ত যাবতীয় তথ্য, ফলাফল, অবকাঠামোগত অবস্থাসহ সার্বিক তথ্য এবং এতদসঙ্গে শিক্ষার্থী, অভিভাবক মহল, সুধীমহলসহ সবাই বিদ্যালয় সম্পর্কে সুচিন্তিত মতামত প্রদান করা এবং বিদ্যালয়ের লেখাপড়ার মানকে আরো গতিশীল ও যুগোপযোগী করতে ওয়েব সাইট ব্যবহার করা হয়।
অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ করে থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৮৮% এসএসসিতে প্রায় ৮৯% পাশ করে।
মোহাম্মদ আমিন (সিলেটের রাজনীতিবিদ)
মোহাম্মদ আমিন পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ছিলেন।
রাজনৈতিক জীবন
মোহাম্মদ আমিন সিলেট-৬ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন।
নরেন্দ্র মোদী
নরেন্দ্র দামোদর দাস মোদী (નરેન્દ્ર દામોદરદાસ મોદી; জন্ম: ১৭ই সেপ্টেম্বর ১৯৫০) একজন ভারতীয় রাজনীতিবিদ। যিনি ২০১৪ সালের মে থেকে ভারতের ১৪তম প্রধানমন্ত্রী হিসেবে দায়িত্ব পালন করেছেন। মোদি ২০০১ থেকে ২০১৪ সাল পর্যন্ত গুজরাটের মুখ্যমন্ত্রী এবং বারানসীর সংসদ সদস্য (এমপি) ছিলেন। তিনি ভারতীয় জনতা পার্টি (বিজেপি) রাজনৈতিক দলের সদস্য। তিনি ২০১৪ খ্রিষ্টাব্দে অনুষ্ঠিত ষোড়শ সাধারণ নির্বাচনে ভারতীয় জনতা পার্টিকে নেতৃত্ব প্রদানের মাধ্যমে জয়লাভ লাভ করেছিলেন।
২০১৪ সালের ভারতীয় সাধারণ নির্বাচনে মোদি বিজেপির নেতৃত্ব দেন, যেখানে ১৯৮৪ সালের পর এটি প্রথমবারের মতো কোনো একক দলের জন্য দলটি ভারতীয় সংসদের নিম্নকক্ষ লোকসভায় সংখ্যাগরিষ্ঠতা অর্জন করে। তার প্রশাসন ভারতীয় অর্থনীতিতে সরাসরি বিদেশী বিনিয়োগ বাড়াতে এবং স্বাস্থ্যসেবা, শিক্ষা এবং সমাজকল্যাণমূলক কর্মসূচিতে ব্যয় কমানোর চেষ্টা করেছে। তিনি পরিকল্পনা কমিশনকে বিলুপ্ত করে এবং এটিকে নীতি আয়োগ দিয়ে প্রতিস্থাপন করে ক্ষমতা কেন্দ্রীভূত করেন। মোদি একটি হাই-প্রোফাইল স্যানিটেশন অভিযান শুরু করেছিলেন, ২০১৬ সালে উচ্চ মূল্যের নোটের নোট বাতিলের সূচনা করেছিলেন এবং পণ্য ও পরিষেবা কর এবং দুর্বল বা বিলুপ্ত পরিবেশ ও শ্রম আইন চালু করেছিলেন।
২০০২ খ্রিষ্টাব্দের গুজরাত দাঙ্গার ঘটনায় তার প্রশাসন সমালোচিত হওয়ায় ভারত ও বিদেশে তার সমালোচনা হয়।  কিন্তু গুজরাতের অর্থনৈতিক উন্নতির বৃদ্ধিতে সহায়ক পরিবেশ গঠনের জন্য তিনি তার আর্থিক নীতির জন্য প্রশংসিত হয়েছেন। অন্যদিকে তার রাজ্যের মানবোন্নয়নের ওপর গঠনমূলক প্রভাব বিস্তারে তার প্রশাসনের অক্ষমতার জন্য তিনি সমালোচিতও হয়েছেন।
প্রাথমিক জীবন ও শিক্ষা
নরেন্দ্র মোদী ১৯৫০ খ্রিষ্টাব্দের ১৭ই সেপ্টেম্বর বম্বে প্রেসিডেন্সির (বর্তমান গুজরাত রাজ্যের) মহেসানা জেলার বড়নগর নামক স্থানে গুজরাটি হিন্দু মুদি পরিবারে জন্মগ্রহণ করেন ।    তিনি তার পিতামাতার ছয় সন্তানের মধ্যে তৃতীয় ছিলেন। তার পিতার নাম দামোদারদাস মূলচাঁদ মোদী ও মায়ের নাম হীরাবেন মোদী। বড়নগর রেলস্টেশনে তিনি তার পিতাকে চা বিক্রি করতে সহায়তা করতেন এবং কৈশোরে বাস স্ট্যান্ডের কাছে ভাইয়ের সাথে চা বিক্রি করুতেন। পুরো পরিবার একটি ছোট ৪০ ফুট X ১২ ফুট মাপের একতলা বাড়িতে বসবাস করতেন। তিনি এই শহরেই একজন সাধারণ মানের ছাত্র হিসেবে তার বিদ্যালয়ের পড়াশোনা শেষ করেন।
ছোট বেলায় স্বামী বিবেকানন্দের জীবন তাকে বিশেষ ভাবে অনুপ্রাণিত করে। আট বছর বয়সে মোদী রাষ্ট্রীয় স্বয়ংসেবক সঙ্ঘের স্থানীয় শাখায় তার রাজনৈতিক গুরু লক্ষ্মণরাও ইনামদার নামক এক সাংগঠনিক কর্মীর সংস্পর্শে আসেন। ইনামদার তাকে সঙ্ঘের বালস্বয়ংসেবক হিসেবে দলে নেন।এই সময় তিনি জন সংঘের নেতা বসন্ত গজেন্দ্রগড়কর ও নথালাল জঘদার সংস্পর্শে আসেন।
২০১৪ খ্রিষ্টাব্দে প্রকাশিত কিশোর মাকওয়ানা রচিত কমন ম্যান নরেন্দ্র মোদী গ্রন্থ থেকে জানা যায় যে সতেরো বছর বয়সে ঘর ছেড়ে চলে যাওয়ার পর তিনি রাজকোট শহরে অবস্থিত রামকৃষ্ণ মিশন ও তারপর বেলুড় মঠ যাত্রা করেন। এরপর তিনি আলমোড়া শহরে স্বামী বিবেকানন্দ প্রতিষ্ঠিত আশ্রমে যোগ দেন। দুই বছর পরে তিনি বাড়ি ফিরে এসে আমেদাবাদ শহরে নিজের কাকার চায়ের দোকানে যোগ দেন। এই সময় তিনি পুনরায় লক্ষ্মণরাও ইনামদারের সংস্পর্শে আসেন। এরপর তিনি গুজরাত রাজ্য মার্গ বাহন ব্যবহার নিগমের ক্যান্টিনের কর্মচারী হিসেবে যোগ দেন, যত দিন না তিনি ১৯৭০ খ্রিষ্টাব্দে রাষ্ট্রীয় স্বয়ংসেবক সংঘের একজন পূর্ণসময়ের প্রচারক হিসেবে যোগ দেন।  এই সময় তিনি দিল্লি বিশ্ববিদ্যালয় থেকে দূরশিক্ষার মাধ্যমে রাষ্ট্রবিজ্ঞান বিষয়ে স্নাতক এবং গুজরাট বিশ্ববিদ্যালয় থেকে স্নাতকোত্তর ডিগ্রী লাভ করেন।
প্রাথমিক রাজনৈতিক জীবন
১৯৭১ খ্রিষ্টাব্দের বাংলাদেশ পাকিস্তান যুদ্ধ শেষ হলে মোদী আনুষ্ঠানিকভাবে রাষ্ট্রীয় স্বয়ংসেবক সঙ্ঘে যোগ দেন। নাগপুর শহরে প্রশিক্ষণের পর তাকে রাষ্ট্রীয় স্বয়ংসেবক সঙ্ঘের ছাত্র সংগঠন অখিল ভারতীয় বিদ্যার্থী পরিষদের দায়িত্ব দেওয়া হয়। ১৯৭৫ থেকে ১৯৭৫ সাল পর্যন্ত ভারতের প্রধানমন্ত্রী ইন্দিরা গান্ধী কর্তৃক ঘোষিত জরুরীকালীন অবস্থায় বিরোধীদের গ্রেপ্তার করা হলে এবং রাষ্ট্রীয় স্বয়ংসেবক সঙ্ঘকে নিষিদ্ধ ঘোষণা করা হলে মোদী গ্রেপ্তারী এড়ানোর জন্য কখনো শিখ, কখনো বয়স্ক ব্যক্তির ছদ্মবেশে গোপণে কেন্দ্রীয় সরকারের বিরুদ্ধে প্রচারপুস্তিকা বিতরণ ও বিক্ষোভ সমাবেশ সংগঠিত করতেন। তিনি জয়প্রকাশ নারায়ণের নেতৃত্বে জরুরীকালীন অবস্থা আন্দোলনে সামিল হন। এই সময় তিনি গুজরাত লোকসংঘর্ষ সমিতি নামক সংগঠনের সাধারণ সম্পাদক নির্বাচিত হয়ে গুজরাতে বিভিন্ন আন্দোলনকারীদের মধ্যে সমন্বয় সাধন করেন। এই সময় তিনি গুজরাতী ভাষায় সংঘর্ষ্ মা গুজরাত (গুজরাতের সংঘর্ষ) নামক একটি পুস্তক রচনা করেন যেখানে তিনি এই সময়ে ঘটিত বিভিন্ন ঘটনার নিরিখে নিজের অভিজ্ঞতা বর্ণনা করেন।
১৯৮৫ খ্রিষ্টাব্দে রাষ্ট্রীয় স্বয়ংসেবক সঙ্ঘ মোদীকে ভারতীয় জনতা পার্টিতে যোগদান করায়। এই সময় শঙ্করসিনহা বাগেলা ও কেশুভাই পটেল ভারতীয় জনতা পার্টির গুজরাত শাখার উল্লেখযোগ্য নেতৃবৃন্দ হলেও নরেন্দ্র মোদী মুরলী মনোহর যোশীর কন্যাকুমারী-শ্রীনগর একতা যাত্রা সংগঠিত করে রাজ্য শাখায় উল্লেখযোগ্য সংগঠক হিসেবে উঠে আসেন। ১৯৮৮ খ্রিষ্টাব্দে তিনি ভারতীয় জনতা পার্টির গুজরাত শাখার কার্যনির্বাহী সম্পাদক হিসেবে নির্বাচিত হন। এই পদে তার ভূমিকায় ভারতীয় জনতা পার্টি ১৯৯৫ সালে অনুষ্ঠিত গুজরাত বিধানসভা নির্বাচনে জয়লাভে সহায়তা করে।
১৯৯৫ খ্রিষ্টাব্দের নভেম্বর মাসে মোদী ভারতীয় জনতা পার্টির জাতীয় সম্পদক হিসেবে নির্বাচিত হন। এই সময় তিনি হরিয়াণা ও হিমাচল প্রদেশ রাজ্যে পার্টির সাংগঠনিক কাজকর্মের দায়িত্ব সামলান। ১৯৯৬ খ্রিষ্টাব্দে লোকসভা নির্বাচনে পরাজয়ের পর শঙ্করসিনহা বাগেলা পার্টি থেকে বেরিয়ে যান। ১৯৯৮ খ্রিষ্টাব্দের মে মাসে তিনি পার্টির কার্যনির্বাহী সাধারণ সম্পাদক হিসেবে নির্বাচিত হন। ১৯৯৮ সালে অনুষ্ঠিত গুজরাত বিধানসভা নির্বাচনের নির্বাচনী কমিটিতে তিনি বাগেলার সমর্থকদের পরিবর্তে কেশুভাই পটেলের সমর্থকদের দলীয় প্রার্থী হিসেবে সমর্থন করলে পার্টির মধ্যেকার বিচ্ছিন্নতাবাদী বিরোধিতা থেমে যেতে বাধ্য হয় এবং ভারতীয় জনতা পার্টি ঐ নির্বাচনে জয়লাভ করে।
গুজরাতের মুখ্যমন্ত্রী
২০০১ খ্রিষ্টাব্দে কেশুভাই পটেলের স্বাস্থ্য ভেঙ্গে পড়ে এবং তার বিরুদ্ধে ক্ষমতার অপব্যবহার, দুর্নীতি ও ২০০১ খ্রিষ্টাব্দের ভূজ ভূমিকম্পে প্রশাসনিক দুর্বলতার অভিযোগ ওঠে। এর ফলে পার্টির জাতীয় নেতৃত্ব মুখ্যমন্ত্রী পদের জন্য নরেন্দ্র মোদীকে বিকল্প প্রার্থী হিসেবে হিসেবে তুলে ধরে। পার্টির বরিষ্ঠ নেতা লাল কৃষ্ণ আডবাণী মোদীর অনভিজ্ঞতার ওপর চিন্তিত থাকলেও মোদী পটেলের সহায়ক হিসেবে গুজরাতের উপমুখ্যমন্ত্রী হওয়ার প্রস্তাব নাকচ করে দেন। এর ফলশ্রুতিতে ২০০১ খ্রিষ্টাব্দের ৭ই অক্টোবর মোদী গুজরাতের মুখ্যমন্ত্রী হিসেবে দায়িত্ব গ্রহণ করেন। মুখ্যমন্ত্রী হিসেবে তিনি রাষ্ট্রীয় স্বয়ংসেবক সঙ্ঘের সরকারীকরণ ও বিশ্বায়নবিরোধী নীতির বিরুদ্ধে গিয়ে বেসরকারীকরণের নীতি গ্রহণ করেন।
২০০২ সালের গুজরাত দাঙ্গা
২০০২ খ্রিষ্টাব্দের ২৭শে ফেব্রুয়ারি গোধরা শহরের নিকটে বহু হিন্দু তীর্থযাত্রী ও শতশত যাত্রীসহ একটি ট্রেন আগুনে পুড়ে গেলে প্রায় ৬০ জনের মৃত্যু ঘটে। উগ্র মুসলিমদের দ্বারা এই অগ্নিসংযোগ করা হয়েছে, এরকম খবর ছড়ালে, গুজরাত জুড়ে মুসলিম বিরোধী দাঙ্গা শুরু হয়ে যায়। এই দাঙ্গায় ৯০০ থেকে ২০০০ ব্যক্তির মৃত্যু হয় এবং কয়েক হাজার ব্যক্তি আহত হন।  মোদী সরকার বড় সহরগুলিতে কারফু জারী করে দেখামাত্রই গুলি করার নির্দেশ দেয় এবং দাঙ্গা প্রতিরোধে সেনাবাহিনী ডাকা হয়। এতৎসত্ত্বেও মানবাধিকার সংগঠনগুলি, বিরোধী দল এবং সংবাদপত্রের কিছু অংশ গুজরাত সরকারের দাঙ্গাবিরোধী পদক্ষেপের সমালোচনা করে।  গোধরা অগ্নিকান্ডে মৃত করসেবকদের দেহ আমেদাবাদ নিয়ে যাওয়ার মোদীর নির্দেশকে দাঙ্গায় উস্কানিমূলক পদক্ষেপ বলে সমালোচনা করা হয়।
২০০৮ খ্রিষ্টাব্দে ভারতের সর্বোচ্চ ন্যায়ালয় রাজ্য সরকারকে ২০০২ গুজরাত দাঙ্গার নয়টি কেস সম্বন্ধে পুনরায় অনুসন্ধানের নির্দেশ দিলে সরকার নতুন করে তদন্তের জন্য একটি বিশেষ তদন্তকারী দল গঠন করে। গুলবার্গ সোসাইটি হত্যাকান্ডে মৃত এহসান জাফরির বিধবা স্ত্রী জাকিয়া জাফরি ২০০৯ খ্রিষ্টাব্দের এপ্রিল মাসে ভারতের সর্বোচ্চ ন্যায়ালয়ে নরেন্দ্র মোদীর বিরুদ্ধে মামলা করলে সর্বোচ্চ ন্যায়ালয় বিশেষ তদন্তকারী দলকে এই বিষয়ে তদন্তের নির্দেশ দেয়। এই তদন্তকারী দল মোদীকে ২০১০ খ্রিষ্টাব্দের মার্চ মাসে জিজ্ঞাসাবাদ করে মে মাসে তাদের এই মর্মে প্রতিবেদন জমা দেন যে তারা এই অভিযোগের সত্যতার কোনক্রমেই প্রমাণ পাননি। ২০১১ খ্রিষ্টাব্দের জুলাই মাসে রাজু রামচন্দ্রন ভারতের সর্বোচ্চ ন্যায়ালয়ে তার অন্তিম প্রতিবেদনে বলেন যে মোদীকে সাক্ষ্য প্রমাণের সাহায্যে দোষী সাব্যস্ত করা সম্ভব। সর্বোচ্চ ন্যায়ালয় এই মামলা ম্যাজিস্ট্রেটের কোর্টে পাঠিয়ে দেন এবং বিশেষ তদন্তকারী দলকে রামচন্দ্রনের প্রতিবেদন পরীক্ষার জন্য দায়িত্ব দেন। বিশেষ তদন্তকারী দল এই প্রতিবেদনের তীব্র সমালোচনা করে কারণ এই প্রতিবেদনে মিথ্যে তথ্যপ্রমাণের ওপর সাজানো সঞ্জীব ভট্টের সাক্ষ্যের ওপর নির্ভর করা হয়েছিল। ২০১২ খ্রিষ্টাব্দের মার্চ মাসে তদন্তকারী দল এই অনুসন্ধান বন্ধ করার আর্জি জানালে জাকিয়া জাফরি এর প্রতিবাদে একটি মামলা দায়ের করেন যা ২০১৩ খ্রিষ্টাব্দের ডিসেম্বর মাসে ম্যাজিস্ট্রেটের কোর্টে  এই মর্মে গৃহীত হয় না যে মোদীর বিরুদ্ধে কোন রকম সাক্ষ্য প্রমাণ পাওয়া যায়নি।
২০১২ খ্রিষ্টাব্দে মায়া কোদনানি নামক মোদী মন্ত্রিসভার একজন প্রাক্তন মন্ত্রীকে ২০০২ গুজরাত দাঙ্গার সময় নারোদা পাটিয়া হত্যাকান্ডে জড়িত থাকার অভিযোগে দোষী সাব্যস্ত করা হয়। যদিও কোদনানির মৃত্যুদন্ডের জন্য আবেদন করা হবে বলে স্থির করা হলেও পরে মোদী সরকার ২০১৩ খ্রিষ্টাব্দে তার কারাদন্ডের আর্জি জানান।
২০০২ সালের নির্বাচন
দাঙ্গার কারণে রাজ্যের ভেতর ও বাইরে থেকে মোদীকে মুখ্যমন্ত্রী পদ থেকে ইস্তফা দেওয়ার জন্য চাপ বাড়তে থাকে। এমনকি কেন্দ্রে তেলুগু দেশম পার্টি ও দ্রাবিড় মুন্নেত্রা কঝগম নামক ভারতীয় জনতা পার্টির দুই বন্ধু দলও এই মত প্রকাশ করে। বিরোধীরা এই বিষয়ে লোকসভা অচল রাখে। ২০০২ খ্রিষ্টাব্দে গোয়াতে অনুষ্ঠিত ভারতীয় জনতা পার্টির জাতীয় কার্যনির্বাহী সভায় মোদী তার ইস্তফা দিতে চাইলে পার্টি তা গ্রহণ করেনি। ২০০২ খ্রিষ্টাব্দের ১৯শে জুলাই মোদীর মন্ত্রিসভা একটি জরুরীকালীন সভার সিদ্ধান্তে গুজরাতের রাজ্যপালের নিকট ইস্তফা পেশ করলে বিধানসভা ভেঙ্গে যায়।  পরের বিধানসভা নির্বাচনে মোদীর নেতৃত্বে ভারতীয় জনতা পার্টি ১৮২টির মধ্যে ১২৭টি আসন দখল করে। এই নির্বাচনের প্রচারকার্যে মোদী মুসলিম বিরোধী প্রচার করলেও পরে তা অস্বীকার করেন।
দ্বিতীয় মেয়াদ (২০০২-২০০৭)
মোদীর দ্বিতীয় মুখ্যমন্ত্রীত্বের কালে তিনি হিন্দুত্ব থেকে সরে এসে গুজরাতের উন্নয়নের দিকে জোর দেন। তার এই সিদ্ধান্তে গুজরাতে ভারতীয় কিশান সঙ্ঘ এবং বিশ্ব হিন্দু পরিষদের মত হিন্দুত্ববাদী সংগঠনগুলির প্রভাব হ্রাস পায়। মোদী তার মন্ত্রিসভা থেকে গোর্ধান জাদাফিয়া এবং বিশ্ব হিন্দু পরিষদের রাজ্যস্তরের প্রধান প্রবীণ তোগাড়িয়াকে সরিয়ে দেন। ভারতীয় কিশান সঙ্ঘ কৃষকদের নিয়ে বিক্ষোভ প্রদর্শন করলে মোদী তাদের রাজ্য সরকার দ্বারা প্রদত্ত বাড়ি থেকে বের করে দেওয়ার নির্দেশ দেন। তিনি গান্ধীনগরে দুইশোটি বেআইনি মন্দির নির্মাণকে ভেঙ্গে দেওয়ার নির্দেশ জারী করেন। তিনি গুজরাতকে শিল্পে বিনিয়োগের একটি আকর্ষণীয় স্থানে পরিণত করেন। ২০০৭ সালে ভাইব্র্যান্ট গুজরাত সমাবেশে নির্মাণ কার্যে ₹৬.৬ ট্রিলিয়ন বিনিয়োগের চুক্তি হয়।
অর্থনৈতিক দিকে মোদীর নজর থাকলেও বিভিন্ন সময়ে তাকে মুসলিম সম্প্রদায়ের সঙ্গে সম্পর্কের জন্য সমালোচিত হতে হয়। তৎকালীন প্রধানমন্ত্রী অটল বিহারী বাজপেয়ী দাঙ্গা পরবর্তী সময়ে মোদীকে গুজরাতের সমস্ত্য নাগরিকদের সমান চোখে দেখার অনুরোধ করেন এবং তার পদত্যাগের দাবী করেন। ২০০৪ খ্রিষ্টাব্দে অনুষ্ঠিত ভারতের লোকসভা নির্বাচনে ভারতীয় জনতা পার্টির পরাজয়ের পর অটল বিহারী বাজপেয়ী এই হারের জন্য ২০০২ গুজরাত দাঙ্গাকে দায়ী করেন এবং স্বীকার করেন দাঙ্গার ঠিক পরেই মোদীকে সরিয়ে না দেওয়া একটি ভুল পদক্ষেপ ছিল।
২০০৭ সালের নির্বাচন
২০০৭ খ্রিষ্টাব্দে অনুষ্ঠিত গুজরাত বিধানসভা নির্বাচনের প্রচারকার্যে ভারতীয় জনতা পার্টি সন্ত্রাসবাদের বিরুদ্ধে প্রচারকে তাদের প্রধান হাতিয়ার করে। ২০০৬ খ্রিষ্টাব্দের ১৮ই জুলাই মোদী সন্ত্রাসবাদবিরোধী কঠোর আইন প্রণয়নের ব্যাপারে সিদ্ধান্তহীনতার জন্য প্রধামনন্ত্রী মনমোহন সিংকে তীব্র সমালোচনা করেন এবং ২০০৬ মুম্বই বিস্ফোরণের পরিপ্রেক্ষিতে রাজ্য সরকারগুলিকে সন্ত্রাসবাদবিরোধী কঠোর আইন প্রণয়নের অনুমতি প্রদানের জন্য কেন্দ্রের কাছে আর্জি জানান। এই সময় তিনি ২০০১ ভারতীয় সংসদ আক্রমণের প্রধান অভিযুক্ত আফজল গুরুর মৃত্যুদন্ডের বার বার দাবী জানাতে থাকেন। ২০০৮ খ্রিষ্টাব্দের নভেম্বএ মুম্বই শহরে সন্ত্রাসবাদী আক্রমণের নিরিখে মোদী গুজরাতের লম্বা সমুদ্র উপকূলের নিরাপত্তা জোরদার করেন। ২০০৭ খ্রিষ্টাব্দের জুলাই মাসে মোদী মুখ্যমন্ত্রী পদে টানা ২,০৬৩ দিন থেকে  গুজরাতের মুখ্যমন্ত্রী হিসেবে দীর্ঘতম মেয়াদের রেকর্ড গড়েন। ২০০৭ খ্রিষ্টাব্দে অনুষ্ঠিত গুজরাত বিধানসভা নির্বাচনে ভারতীয় জনতা পার্টি ১৮২টির মধ্যে ১২২টি আসন দখল করে জয়ী হন এবং মোদী তৃতীয়বার মুখ্যমন্ত্রী পদ লাভ করেন।
তৃতীয় মেয়াদ (২০০৭-২০১২)
তৃতীয়বার ক্ষমতায় এসে মোদী ভূগর্ভস্থ জল সংরক্ষণের ব্যাপারে নজর দেন। ২০০৮ খ্রিষ্টাব্দের ডিসেম্বর মাসে ১১৩,৭৩৮টি ছোট বাঁধ নির্মাণ করা হয়। ২০১০ খ্রিষ্টাব্দের মধ্যে ৬০টি তহসিলে ভূগর্ভস্থ জলের পরিমাণ বৃদ্ধি পায়। এরফলে গুজরাতে দেশের মধ্যে সবচেয়ে বেশি পরিমাণে বিটি তুলার চাষ শুরু হয়। তুলা চাষের বৃদ্ধি এবং শুষ্ক মৃত্তিকাকে চাষের উপযোগী করে তোলায় গুজরাতের কৃষির বৃদ্ধির হার ২০০৭ সালের মধ্যে ৯.৬% এবং ২০১০ সালের মধ্যে বার্ষিক কৃষির বৃদ্ধির হার দেশের মধ্যে সর্বোচ্চ ১০.৯৭% হয়ে যায়।
এই সময়কালে মোদী সরকার গুজরাতের সমস্ত গ্রামে বিদ্যুৎ পরিষেবা দিতে সক্ষম হন। মোদি বিদ্যুৎ সরবরাহের ক্ষেত্রে কৃষকদের অনেকটাই প্রাধান্য দেন। রাজ্যে জ্যোতি গ্রাম যোজনা নামক প্রকল্পের ব্যাপক প্রয়োগ হয়, এই প্রকল্প অনুসারে গ্রামীণ বিদ্যুৎ সংযোগ থেকে কৃষি বিদ্যুৎ সংযোগগুলিকে আলাদা করে দেওয়া হয়। বিদ্যুতের খরচ কমাতে চাষের চাহিদা অনুযায়ী এই বিদ্যুৎ সরবরাহের নীতি প্রচলিত হয়। প্রথম দিকে চাষীরা প্রতিবাদ করলেও নতুন নিয়মে বিদ্যুতের সরবরাহের ফলে লাভের মুখ দেখলে সেই প্রতিবাদ স্তিমিত হয়ে পড়ে। একতি সমীক্ষায় দেখা যায়, সমবায় খামার ও বৃহৎ চাষীরা এই প্রকল্পে লাভবান হলেও ক্ষুদ্র চাষী ও কৃষিমজুরেরা ক্ষতিগ্রস্ত হয়।
মোদীর তৃতীয়বারের মুখ্যমন্ত্রীত্বের কালে গুজরাত ইন্টারন্যাশনাল ফাইন্যান্স টেক-সিটি প্রকল্পে অগ্রগতি ঘটে। ২০১২ খ্রিষ্টাব্দের মধ্যে গিফট-১ ও গিফট-২ নামক দুইটি উচ্চ অট্টালিকার নির্মাণ সম্পন্ন হয়।
গুজরাত উন্নয়ন বিতর্ক
মোদীর সরকার ভাইব্র্যান্ট গুজরাত স্লোগানের মাধ্যমে গুজরাতকে একটি চলমান উন্নয়নশীল এবং অর্থনৈতিক ভাবে সমৃদ্ধ রাজ্য হিসেবে তুলে ধরেন।  যদিও সমালোচকরা গুজরাত মানবোন্নয়ন, দারিদ্র্য দূরীকরণ, শিক্ষা প্রভৃতি ক্ষেত্রে অনগ্রসরতার দিকে আঙুল তুলেছেন। এই রাজ্য দারিদ্র্যে দেশের মধ্যে ত্রয়োদশ, শিক্ষায় একুশতম, পাঁচ বছরের নীভে ৪৪.৭% শিশু গড় ওজনের থেকে কম ওজনবিশিষ্ট এবং ২৩% অপুষ্টির শিকার। এর বিপরীতে গুজরাত রাজ্য সরকার দাবী করে যে এই রাজ্যে মহিলা শিক্ষার হার জাতীয় হারের চেয়ে বেশি, স্কুলছুট ছাত্রের হার ২০০১ সালের হিসেব অনুযায়ী ২০% থেকে কমে ২০১১ সালের মধ্যে ২% হারে নেমে এসেছে, মাতৃমৃত্যুর হার ২০০১ সাল থেকে ২০১১ সালের মধ্যে ৩২% কমেছে।
রাষ্ট্রবৈজ্ঞানিক ক্রিষ্টোফ জেফারলটের মতে গুজরাতের উন্নয়ন শহুরে মধ্যবিত্ত শ্রেণীর মধ্যে সীমাবদ্ধ, অপরদিকে গ্রামীণ ও নিম্নবর্গের মানুষেরা আরো বেশি করে পিছিয়ে পড়েছেন। তার মতে মোদীর শাসনকালে দারিদ্র্য সীমার নিচে বসবাসকারী পরিবারের সংখ্যা বেড়ে গেছে। ২০১৩ সালের জুলাই মাসে অর্থনীতিবিদ অমর্ত্য সেন মোদী প্রশাসনের শিক্ষা ও স্বাস্থ্য ব্যবস্থার কঠোর সমালোচনা করেন, যদিও অর্থনীতিবিদ অরবিন্দ পনগরিয়া এবং জগদীশ ভগবতী মত প্রকাশ করেন যে গুজরাতের শিক্ষা ও স্বাস্থ্যের বিভিন্ন সামাজিক সূচকগুলি দেশের অন্যান্য রাজ্যের তুলনায় দ্রুত হারে বৃদ্ধি পেয়েছে
সদ্ভাবনা মিশন
২০১১ সালের শেষের দিকে মোদী গুজরাতের মুসলিম সম্প্রদায়ের নিকটে পৌছুতে সদ্ভাবনা মিশনের অংশ হিসেবে বেশ কয়েকবার উপবাস অনশন করেন। এই অনশন গুজরাতের শান্তি, সমৃদ্ধি ও একতার জন্য বলে তিনি ঘোষণা করেন। ২০১১ খ্রিষ্টাব্দের ১৭ই সেপ্টেম্বর আমেদাবাদ শহরে তিন দিনের অনশন দিয়ে এই কর্মসূচী শুরু হয়, যার পর তিনি ছাব্বিশটি জেলা ও আটটি শহরে ছত্রিশ বার অনশন কর্মসূচীতে অংশগ্রহণ করেন, তবুও এই কর্মসূচী মুসলিম সম্প্রদায় ভালো ভাবে নিতে পারেননি। সৈয়দ ইমাম শাহী সায়েদ নামক এক মুসলিম ধর্মীয় প্রচারক এক সভায় মোদীকে মুসলিমদের টুপি দিতে গেলে তিনি তা প্রত্যাখ্যান করেন। গোধরা শহরে অনশনের সময় মোদী বিরোধী এক মোর্চা সংগঠিত করার অভিযোগে কয়েকজনকে আটক করা হয়।  এই কর্মসূচী  একটি জনমোহিনী কর্মসূচী হিসেবে অনেকের নিকট সমালোচিত হলেও মোদী নিজে তা অস্বীকার করেন।
চতুর্থ মেয়াদ (২০১২–২০১৪)
২০১২ সালের গুজরাত বিধানসভা নির্বাচনে মোদী মণিনগর বিধানসভা কেন্দ্র থেকে ৮৬,৩৭৩ ভোটের বড় ব্যবধানে জয়লাভ করেন। এই নির্বাচনে ভারতীয় জনতা পার্টি ১৮২টি আসনের মধ্যে ১১৫টি দখল করলে মোদী চতুর্থ বার মুখ্যমন্ত্রীর দায়িত্ব গ্রহণ করেন। পরে উপনির্বাচনে ভারতীয় জনতা পার্টি আরো চারটি আসন দখল করতে সমর্থ হয়। ২০১৪ খ্রিষ্টাব্দে ২০১৪ খ্রিষ্টাব্দে অনুষ্ঠিত ভারতের লোকসভা নির্বাচনে একক সংখ্যাগরিষ্ঠতা লাভের পর ভারতীয় জনতা পার্টির প্রধানমন্ত্রী পদপ্রার্থী নরেন্দ্র মোদী ২১শে মে গুজরাতের মুখ্যমন্ত্রি পদ থেকে ইস্তফা দেন এবং পরবর্তী মুখ্যমন্ত্রী হিসেবে আনন্দীবেন পটেলকে বেছে নেওয়া হয়।
জাতীয় রাজনীতি
কেশুভাই শঙ্কর সিং দ্বন্দ্বর সময় তিনি প্রথম দিল্লীর রাজনীতিতে আসলেও তেমন প্রভাব বিস্তার করতে পারেননি৷
প্রধানমন্ত্রী
ভারতীয় জনতা পার্টির নেতৃত্বাধীন ন্যাশনাল ডেমোক্রেটিক অ্যালায়েন্স (এনডিএ) ২০১৪ সালের লোকসভা নির্বাচনে ভূমিধস জয়ী হওয়ার পর, মোদি ২০১৪ সালের ২৬ মে ভারতের প্রধানমন্ত্রী হিসাবে শপথ নেন। তিনি ১৯৪৭ সালে ব্রিটিশ সাম্রাজ্য থেকে দেশের স্বাধীনতা অর্জনের পর জন্মগ্রহণকারী প্রথম ভারতীয় প্রধানমন্ত্রী হয়েছিলেন। ২০১৯ সালের লোকসভা নির্বাচনে এনডিএ-এর জয়ের পর মোদি দ্বিতীয় মেয়াদে প্রধানমন্ত্রী হিসেবে দায়িত্ব গ্রহণ করেন। ২০২০ সালের ৬ ডিসেম্বর, তিনি ভারতের চতুর্থ-দীর্ঘকালীন প্রধানমন্ত্রী এবং দীর্ঘতম সময়ের জন্য অ- কংগ্রেস প্রধানমন্ত্রী হন।
শাসন ​​এবং অন্যান্য উদ্যোগ
প্রধানমন্ত্রী হিসেবে মোদির প্রথম বছরে ক্ষমতার উল্লেখযোগ্য কেন্দ্রীকরণ দেখা গেছে। মোদি, যার প্রাথমিকভাবে ভারতীয় সংসদের উচ্চকক্ষ রাজ্যসভায় সংখ্যাগরিষ্ঠতা ছিল না, তিনি তার নীতিগুলি কার্যকর করার জন্য অনেকগুলি অধ্যাদেশ পাস করেন, যার ফলে ক্ষমতার আরও কেন্দ্রীকরণ হয় । তার প্রশাসন বিচারক নিয়োগের উপর নিয়ন্ত্রণ বৃদ্ধি এবং বিচার বিভাগের হ্রাস করার জন্য একটি বিল প্রণয়ন করে। ২০১৪ সালের ডিসেম্বরে, তিনি পরিকল্পনা কমিশন বিলুপ্ত করেন, এটিকে ন্যাশনাল ইনস্টিটিউশন ফর ট্রান্সফর্মিং ইন্ডিয়া (NITI Aayog) দিয়ে প্রতিস্থাপন করেন,  পূর্বে পরিকল্পনা কমিশনের ক্ষমতা প্রধানমন্ত্রীর ব্যক্তির হাতে কেন্দ্রীভূত করা। পূর্ববর্তী বছরগুলিতে পরিকল্পনা কমিশন সরকারের অদক্ষতা তৈরির জন্য এবং সামাজিক কল্যাণের উন্নতিতে তার ভূমিকা পালন না করার জন্য সমালোচিত হয়েছিল। কিন্তু ১৯৯০ এর অর্থনৈতিক উদারীকরণের পর থেকে, এটি সামাজিক ন্যায়বিচার সম্পর্কিত ব্যবস্থাগুলির জন্য দায়ী প্রধান সরকারী সংস্থা ছিল।
প্রশাসনের প্রথম বছরে, মোদি সরকার ইন্টেলিজেন্স ব্যুরোর মাধ্যমে অসংখ্য সুশীল সমাজ সংস্থা এবং বিদেশী বেসরকারি সংস্থার (এনজিও) বিরুদ্ধে তদন্ত শুরু করেছিল কারণ এই সংস্থাগুলি অর্থনৈতিক প্রবৃদ্ধি মন্থর করছে৷ তদন্ত একটি জাদুকরী শিকার হিসাবে সমালোচিত হয়। আন্তর্জাতিক মানবিক সহায়তা সংস্থা মেডিসিনস সানস ফ্রন্টিয়েরস এবং পরিবেশগত অলাভজনক সংস্থা সিয়েরা ক্লাব এবং আভাজ তদন্ত করা গ্রুপগুলির মধ্যে ছিল।  রাষ্ট্রদ্রোহ ও সন্ত্রাসবাদের আইনের মামলা করা হয়েছে যারা সরকারের সমালোচনা করেছেন তাদের বিরুদ্ধে। এর ফলে বিজেপির মধ্যে তার কার্যপ্রণালী নিয়ে অসন্তোষ সৃষ্টি হয় এবং ইন্দিরা গান্ধীর শাসন শৈলীর সাথে তুলনা করা হয়।
মোদি প্রধানমন্ত্রী হিসেবে প্রথম তিন বছরে ১,২০০টি অপ্রচলিত আইন বাতিল করেছেন; পূর্ববর্তী ৬৪ বছরে পূর্ববর্তী সরকারগুলি দ্বারা এই ধরনের ১,৩০১টি আইন বাতিল করা হয়েছিল। মোদি ডিজিটাল ইন্ডিয়া কর্মসূচি চালু করেন যাতে সরকারি পরিষেবাগুলি ইলেকট্রনিকভাবে পাওয়া যায়, গ্রামীণ এলাকায় উচ্চ-গতির ইন্টারনেট অ্যাক্সেস প্রদানের জন্য অবকাঠামো তৈরি করা, দেশে ইলেকট্রনিক পণ্যের উৎপাদন বৃদ্ধি করা এবং ডিজিটাল সাক্ষরতা প্রচার করা।
স্বাস্থ্য এবং স্যানিটেশন
প্রধানমন্ত্রী হিসাবে তার প্রথম বছরে, মোদি কেন্দ্রীয় সরকারের স্বাস্থ্যসেবা ব্যয় কমিয়েছিলেন। জানুয়ারী ২০১৫ সালে, মোদি সরকার তার নতুন স্বাস্থ্য নীতি (NHP) চালু করে, যা স্বাস্থ্যসেবায় সরকারের ব্যয় বৃদ্ধি করেনি। কিন্তু বেসরকারী স্বাস্থ্যসেবা সংস্থাগুলির ভূমিকার উপর জোর দেয়। এটি পূর্ববর্তী কংগ্রেস সরকারের নীতি থেকে দূরে সরে যাওয়ার প্রতিনিধিত্ব করে, যা শিশু এবং মাতৃমৃত্যুর হার হ্রাস সহ জনস্বাস্থ্য লক্ষ্যে সহায়তা করার জন্য প্রোগ্রামগুলিকে সমর্থন করেছিল। ন্যাশনাল হেলথ মিশন, যা এই সূচকগুলিতে লক্ষ্য করে জনস্বাস্থ্য কর্মসূচি অন্তর্ভুক্ত করে। গত বছরের তুলনায় ২০১৫ সালে প্রায় ২০ শতাংশ কম তহবিল পেয়েছে। মোদি প্রশাসন তার দ্বিতীয় বছরে স্বাস্থ্যসেবা বাজেট আরও ১৫% কমিয়েছে।  পরের বছরের জন্য স্বাস্থ্যসেবা বাজেট ১৯% বেড়েছে; বেসরকারী বীমা প্রদানকারীরা বাজেটটিকে ইতিবাচকভাবে দেখেছে কিন্তু জনস্বাস্থ্য বিশেষজ্ঞরা বেসরকারি স্বাস্থ্যসেবা প্রদানকারীদের ভূমিকার উপর জোর দেওয়ার সমালোচনা করেছেন এবং বলেছেন যে এটি জনস্বাস্থ্য সুবিধা থেকে দূরে সরে যাওয়ার প্রতিনিধিত্ব করে। ২০১৮ সালে স্বাস্থ্যসেবা বাজেট ১১.৫% বেড়েছে; পরিবর্তনের মধ্যে একটি সরকারী অর্থায়িত স্বাস্থ্য বীমা কর্মসূচির জন্য ₹ ২০ বিলিয়ন (US$250 মিলিয়ন) বরাদ্দ এবং জাতীয় স্বাস্থ্য মিশনের বাজেট হ্রাস অন্তর্ভুক্ত রয়েছে । মোদি সুস্বাস্থ্য নিশ্চিত করার উপায় হিসাবে স্যানিটেশনে তার সরকারের প্রচেষ্টার উপর জোর দিয়েছেন।  ২ অক্টোবর ২০১৪-এ, মোদি স্বচ্ছ ভারত মিশন ("পরিচ্ছন্ন ভারত") অভিযান শুরু করেন। প্রচারণার উল্লিখিত লক্ষ্যগুলির মধ্যে রয়েছে পাঁচ বছরের মধ্যে খোলামেলা মলত্যাগ এবং হাতে মলত্যাগ করা ।  কর্মসূচির অংশ হিসেবে, ভারত সরকার গ্রামীণ এলাকায় লক্ষ লক্ষ টয়লেট নির্মাণ শুরু করে এবং সেগুলি ব্যবহার করার জন্য মানুষকে উৎসাহিত করে।  সরকার নতুন পয়ঃনিষ্কাশন কেন্দ্র নির্মাণের পরিকল্পনাও ঘোষণা করেছে এবং ২০১৯ সালের মধ্যে ৬০ মিলিয়ন টয়লেট নির্মাণের পরিকল্পনা করা হয়েছে। নির্মাণ প্রকল্পগুলি দুর্নীতির অভিযোগের সম্মুখীন হয়েছে এবং নতুন নির্মিত টয়লেটগুলি ব্যবহার করার জন্য লোকেদের জন্য গুরুতর অসুবিধার সম্মুখীন হয়েছে।  ভারতে স্যানিটেশন কভার ২০১৪ সালের অক্টোবরে 38.7% থেকে মে 2018-এ 84.1% বেড়েছে কিন্তু নতুন স্যানিটারি সুবিধার ব্যবহার সরকারের লক্ষ্যমাত্রার চেয়ে কম ছিল।  ২০১৮ সালে, বিশ্ব স্বাস্থ্য সংস্থা (WHO) জানিয়েছে যে স্যানিটেশন প্রচেষ্টা চালু করার পরে গ্রামীণ ভারতে অন্তত 180,000 ডায়রিয়া জনিত মৃত্যু এড়ানো হয়েছে।
২০২০ সালের মার্চ মাসে, COVID-19 মহামারীর প্রতিক্রিয়া হিসাবে, মোদী প্রশাসন মহামারী রোগ আইন, ১৮৯৭ এবং দুর্যোগ ব্যবস্থাপনা আইন, ২০০৫ আহ্বান করেছিল ।  একই মাসে, সমস্ত বাণিজ্যিক অভ্যন্তরীণ এবং আন্তর্জাতিক ফ্লাইট স্থগিত করা হয়েছিল।  একটি 14-ঘন্টা কারফিউ ঘোষণা করেন এবং দুই দিন পরে তিন সপ্তাহের "সম্পূর্ণ লকডাউন" দিয়ে অনুসরণ করেন।  এপ্রিলের শুরুতে ধীরে ধীরে নিষেধাজ্ঞা তুলে নেওয়া হয় এবং ২০২০ সালের নভেম্বরে সম্পূর্ণ প্রত্যাহার করা হয়। ২০২১ সালের মার্চে শুরু হওয়া মহামারীর দ্বিতীয় তরঙ্গ প্রথমটির চেয়ে উল্লেখযোগ্যভাবে আরও বিধ্বংসী ছিল; ভারতের কিছু অংশে ভ্যাকসিন, হাসপাতালের বিছানা, অক্সিজেন সিলিন্ডার এবং অন্যান্য চিকিৎসা সামগ্রীর ঘাটতি দেখা দিয়েছে।  এপ্রিলের শেষের দিকে ভারত ২৪ ঘণ্টার মধ্যে ৪০০,০০০-এরও বেশি কেস রিপোর্ট করেছে, এটি করার প্রথম দেশ।  ভারত ২০২১ সালের জানুয়ারিতে তার টিকা কার্যক্রম শুরু করে;  ২০২২ সালের জানুয়ারিতে, ভারত ঘোষণা করেছিল যে এটি প্রায় 1.7 বিলিয়ন ডোজ টিকা দিয়েছে এবং ৭২০ মিলিয়নেরও বেশি লোককে সম্পূর্ণরূপে টিকা দেওয়া হয়েছে। ২০২২ সালের মে মাসে, WHO অনুমান করেছে যে ভারতে 4.7 মিলিয়ন মানুষ কোভিড-19-এ মারা গেছে, বেশিরভাগই ২০২১ সালের মাঝামাঝি দ্বিতীয় তরঙ্গের সময় - ভারত সরকারের অনুমানের প্রায় ১০ গুণ। মোদি প্রশাসন ডব্লিউএইচওর অনুমান প্রত্যাখ্যান করেছে।  এইভাবে ভারতে মৃতের সংখ্যা ছিল বিশ্বব্যাপী সর্বোচ্চ, যা কোভিডের ২০% এরও বেশি মৃত্যুর জন্য দায়ী।
প্রতিরক্ষা নীতি
বেঞ্জামিন নেতানিয়াহু, সেই সময়ে ইসরায়েলের প্রধানমন্ত্রী, এবং মোদি ২০১৭ সালে তেল আবিব, ইসরায়েলে প্রযুক্তি প্রদর্শনী পরিদর্শন করছেন
মোদির অধীনে ভারতের নামমাত্র সামরিক ব্যয় ক্রমাগত বেড়েছে।  মোদির আমলে, জিডিপির একটি ভগ্নাংশ এবং মুদ্রাস্ফীতির জন্য সামঞ্জস্য করার সময় সামরিক বাজেট হ্রাস পায়।  সামরিক বাজেটের একটি উল্লেখযোগ্য অংশ কর্মীদের খরচের জন্য নিবেদিত ছিল মন্তব্যকারীরা লিখেছেন বাজেট ভারতীয় সামরিক আধুনিকীকরণকে বাধাগ্রস্ত করেছিল।
মোদি তার নির্বাচনী প্রচারের সময় "পাকিস্তানের বিরুদ্ধে কঠোর" হওয়ার প্রতিশ্রুতি দিয়েছিলেন এবং বারবার পাকিস্তানকে সন্ত্রাসবাদের রপ্তানিকারক বলে অভিহিত করেছিলেন ।  ২৯শে সেপ্টেম্বর ২০১৬, ভারতীয় সেনাবাহিনী জানায় যে তারা আজাদ কাশ্মীরে সন্ত্রাসী লঞ্চ প্যাডে সার্জিক্যাল স্ট্রাইক করেছে ; ভারতীয় সংবাদমাধ্যম বলছে, হামলায় ৫০ জন সন্ত্রাসী ও পাকিস্তানি সেনা নিহত হয়েছে।  পাকিস্তান প্রাথমিকভাবে অস্বীকার করে যে কোনো হামলা হয়েছে।  পরবর্তী রিপোর্টে বলা হয়েছে যে, স্ট্রাইকের সুযোগ এবং হতাহতের সংখ্যা সম্পর্কে ভারতের বিবৃতি অতিরঞ্জিত হয়েছে, যদিও আন্তঃসীমান্ত হামলা চালানো হয়েছিল। ফেব্রুয়ারি ২০১৯ সালে, ভারত পাকিস্তানে একটি কথিত সন্ত্রাসী শিবিরের বিরুদ্ধে বিমান হামলা চালায় তাৎপর্যপূর্ণ কোন লক্ষ্য আঘাত করা হয়নি।  আরও সামরিক সংঘর্ষ, যার মধ্যে আন্তঃসীমান্ত গোলাবর্ষণ এবং একটি ভারতীয় বিমানের ক্ষতি হয়েছে।
২০১৯ সালের ভারতীয় সাধারণ নির্বাচনে মোদির বিজয়ের পর, তিনি ভারতের প্রতিরক্ষা নীতিগুলি বিশেষ করে চীন ও পাকিস্তানের প্রতি আরও বেশি মনোযোগ দেন।  ৫ মে 2020-এ, চীনা ও ভারতীয় সৈন্যরা বিতর্কিত প্যাংগং হ্রদ, লাদাখ এবং তিব্বত স্বায়ত্তশাসিত অঞ্চলের কাছাকাছি থাকা সহ চীন-ভারত সীমান্ত বরাবর অবস্থানগুলিতে আগ্রাসী হাতাহাতি এবং সংঘর্ষে লিপ্ত হয় ; এবং সিকিম এবং তিব্বত স্বায়ত্তশাসিত অঞ্চলের সীমান্তের কাছে । পূর্ব লাদাখে প্রকৃত নিয়ন্ত্রণ রেখা (LAC) বরাবর অতিরিক্ত সংঘর্ষ হয়েছে ।  ২০২০ সালে, সংঘর্ষদেশগুলোর মধ্যে অনেক সীমান্ত সংঘর্ষ, উভয় পক্ষের প্রতিক্রিয়া ও প্রতিক্রিয়ার সৃষ্টি হয়েছে।  শান্তির জন্য সামরিক ও কূটনৈতিক উপায় ব্যবহার করে ভারত ও চীনের মধ্যে আলোচনার একটি সিরিজ অনুষ্ঠিত হয়।  2021 সালে রিপোর্ট করা প্রথম সীমান্ত সংঘর্ষ ২০ জানুয়ারী ছিল; এটিকে সিকিমের একটি ক্ষুদ্র সীমান্ত সংঘর্ষ হিসেবে উল্লেখ করা হয়েছে।
২০২১ সালের ডিসেম্বরে, মোদি সামরিক প্রযুক্তিগত সহযোগিতা বাড়ানোর জন্য রাশিয়ান নেতা ভ্লাদিমির পুতিনের সাথে একটি চুক্তি স্বাক্ষর করেন।  মোদি সরকার S-400 ক্ষেপণাস্ত্র ব্যবস্থা কিনেছে, একটি ক্ষেপণাস্ত্র-বিরোধী স্ট্রাইকিং সিস্টেম, যা দুই দেশের মধ্যে সম্পর্ক জোরদার করেছে।  ভারত ২০২২ সালে ইউক্রেনে রাশিয়ার আক্রমণের নিন্দা করতে অস্বীকার করে এবং নিরপেক্ষ থাকে।  ভারত সরকারের অপারেশন গঙ্গা উদ্যোগ যুদ্ধের সময় ইউক্রেনে আটকে পড়া ভারতীয়দের ফিরিয়ে আনার চেষ্টা করেছিল। 19,000 এরও বেশি ভারতীয় নাগরিকদের সরিয়ে নেওয়া হয়েছিল,  প্রতিবেশী দেশগুলির কিছু সহ।
পরিবেশগত নীতি
তার মন্ত্রিসভার নামকরণের সময়, মোদি পরিবেশ ও বন মন্ত্রণালয়ের নাম পরিবর্তন করে "পরিবেশ, বন ও জলবায়ু পরিবর্তন মন্ত্রণালয়" রাখেন এবং তার প্রশাসনের প্রথম বাজেটে এর অর্থ বরাদ্দ অর্ধেকেরও বেশি।  নতুন মন্ত্রণালয় পরিবেশগত সুরক্ষার সাথে সম্পর্কিত এবং শিল্প কার্যকলাপের সাথে সম্পর্কিত অন্যান্য আইনগুলিকে সরিয়ে দিয়েছে বা পাতলা করেছে।  সরকার ন্যাশনাল বোর্ড ফর ওয়াইল্ডলাইফকে পুনর্গঠন করার চেষ্টা করেছিল যাতে এটিতে আর এনজিওর প্রতিনিধি থাকবে না কিন্তু ভারতের সুপ্রিম কোর্ট এই পদক্ষেপকে অবরুদ্ধ করে। অন্যান্য পরিবর্তনগুলির মধ্যে রয়েছে ছোট খনির প্রকল্পগুলির উপর মন্ত্রকের তদারকি হ্রাস করা এবং বনাঞ্চলের অভ্যন্তরে প্রকল্পগুলির জন্য উপজাতীয় পরিষদের অনুমোদনের প্রয়োজনীয়তা শেষ করা। মোদি ভারতের সবচেয়ে দূষিত অঞ্চলে নতুন শিল্প কার্যক্রমের উপর স্থগিতাদেশও তুলে নিয়েছেন।  পরিবর্তনগুলি ব্যবসায়ীদের দ্বারা স্বাগত জানালেও পরিবেশবাদীদের দ্বারা সমালোচিত হয়।
২০১৪ সালে অসমীয়া ছাত্রদের সাথে কথা বলার সময়, মোদি জলবায়ু পরিবর্তনকে ছোট করে দেখেছিলেন , বলেছিলেন; "জলবায়ু বদলায়নি। আমরা বদলে গেছি। আমাদের অভ্যাস বদলে গেছে। আমাদের অভ্যাস নষ্ট হয়ে গেছে। এর কারণে আমরা আমাদের পুরো পরিবেশকে ধ্বংস করে দিয়েছি।"  পরে তার প্রশাসনে, তবে, তিনি জলবায়ু কর্মের জন্য আহ্বান জানিয়েছেন ,  বিশেষ করে পরিচ্ছন্ন শক্তির বিস্তারের সাথে ।  ২০১৫ সালে, মোদি সৌর শক্তিতে বিনিয়োগকে উত্সাহিত করার জন্য আন্তর্জাতিক সৌর জোট উদ্যোগের প্রস্তাব করেছিলেন।  উন্নত দেশগুলোকে দায়ী করা, মোদি এবং তার সরকার বলেছে যে জলবায়ু পরিবর্তনে ভারতের একটি নগণ্য ঐতিহাসিক ভূমিকা রয়েছে। COP26 সম্মেলনে , মোদি ঘোষণা করেছিলেন যে ভারত ২০৭০ সালের মধ্যে কার্বন নিরপেক্ষতাকে লক্ষ্য করবে এবং তার পুনর্নবীকরণযোগ্য শক্তির ক্ষমতা প্রসারিত করবে।  ভারতীয় পরিবেশবাদী এবং অর্থনীতিবিদরা এই সিদ্ধান্তকে সাধুবাদ জানিয়েছেন, এটিকে সাহসী জলবায়ু পদক্ষেপ হিসাবে বর্ণনা করেছেন।  প্যারিস চুক্তির লক্ষ্য পূরণের জন্য ভারতই একমাত্র প্রধান অর্থনীতিতে পরিণত হয়েছে ।  এটি নির্ধারিত সময়ের পাঁচ মাস আগে ইথানলের মিশ্রণের ১০ শতাংশ অর্জন করেছে ।
গণতান্ত্রিক পশ্চাদপসরণ
মোদির আমলে, ভারত গণতান্ত্রিক পশ্চাদপসরণ অনুভব করেছে।  একটি সমীক্ষা অনুসারে, "বিজেপি সরকার ক্রমবর্ধমানভাবে কিন্তু পদ্ধতিগতভাবে রাজনৈতিক কার্যনির্বাহীকে অ্যাকাউন্টে রাখার জন্য বিদ্যমান প্রায় সমস্ত ব্যবস্থাকে আক্রমণ করেছে, হয় এই প্রক্রিয়াগুলি রাজনৈতিক নির্বাহীর অধীনস্থ হয়েছে বা দলীয় অনুগতদের দ্বারা বন্দী হয়েছে তা নিশ্চিত করার মাধ্যমে। "  মোদি সরকার গণমাধ্যম এবং একাডেমিয়ায় সমালোচকদের ভয় দেখানো এবং দমন করার জন্য রাষ্ট্রীয় ক্ষমতা ব্যবহার করেছে, মত প্রকাশের স্বাধীনতা এবং তথ্যের বিকল্প উৎসকে ক্ষুণ্ন করেছে। অর্থনৈতিক উন্নয়নের পরিবর্তে হিন্দু-জাতীয়তাবাদী অগ্রাধিকারের উপর ফোকাস সহ গণতান্ত্রিক প্রক্রিয়াগুলিকে দুর্বল করার জন্য একটি গণতান্ত্রিক ম্যান্ডেট ব্যবহার করার জন্য তার প্রশাসনের সমালোচনা করা হয়েছে। প্রধানমন্ত্রী হিসেবে মোদির দ্বিতীয় মেয়াদে, বিশেষ করে নাগরিক অধিকার এবং সংবাদপত্রের স্বাধীনতার অবক্ষয় ঘটেছে ।
চাই ওয়ান মসজিদ
ইতিহাস
১৯৬৩ সালে হো ম্যান টিনের কবরস্থান এবং একটি ছোট মসজিদ পুনরায় চালু করার জন্য ব্রিটিশ হংকং সরকারকে কেপ কলিনসনে কবরস্থানের জন্য একটি জমি সরবরাহ করে। প্রদত্ত জমিতে চাই ওয়ান মসজিদ নামে একটি ছোট মসজিদ নির্মাণ করা হয়। মসজিদটি ১৯৬৩ সালের ৪ আগস্ট উদ্বোধন করা হয় এবং প্রথমদিকে মসজিদে শুধু জানাজার নামাজ পড়া হতো। প্রথমদিকে মসজিদে নিয়মিত নামাজ পড়া হতো না কারণ মসজিদটি প্রত্যন্ত এলাকায় অবস্থিত ছিল। মসজিদের তত্ত্বাবধায়ক ছাড়া আর কোন মুসলমান সেখানে বাস করত না। পরবর্তীতে অনেক সংখ্যক মুসলিম পরিবার চাই ওয়ানে বসতি স্থাপন শুরু করে, ফলে মসজিদে প্রতিদিনের নামাজ পড়া শুরু হয়। ২০০৫ সালে হংকংয়ের ইসলামী সম্প্রদায় তহবিলের নিয়োজিত কর্মকর্তারা পুরো ভবনটি সংস্কার করে এবং প্রধান নামাজঘরে শীতাতপ নিয়ন্ত্রিত যন্ত্র স্থাপন করে।
২০১০ সালের ১৭ মে পুরাকীর্তি এবং স্মৃতিসৌধ কার্যালয়ের উপদেষ্টা কমিটি মসজিদটিকে তৃতীয় স্তরের ঐতিহাসিক ভবন হিসেবে মনোনীত করে।
স্থাপত্য
মসজিদটির মূল ভবনে বিলাসবহুল সাদা মার্বেলের তিনটি নামাজঘর রয়েছে। নামজঘরের বাইরের খোলা জায়গা ছোট ধরনের ধর্মীয় সমাবেশের জন্য ব্যবহার করা হয়। এমটিআর-এর চাই ওয়ান স্টেশন থেকে দক্ষিণ পশ্চিমে হেঁটে যাওয়া যায় এমন দূরত্বে মসজিদটি অবস্থিত।
প্যাট কামিন্স
থাম্ব|প্যাট কামিন্স প্যাট্রিক জেমস কামিন্স (Patrick James Cummins); জন্ম: ৮ মে ১৯৯৩ ) হলেন একজন অস্ট্রেলিয়ান ক্রিকেটার। একজন ফাস্ট বোলার হিসেবে ১৮ বছর বয়সে তার টেস্টে অভিষেক হয় এবং নিউ সাউথ ওয়েলসের হয়ে ঘরোয়া ক্রিকেট খেলে থাকেন। কামিন্স এমন একজন ফাস্ট বোলার যিনি নিয়মিত দ্রুত গতিতে ১৪৫ কিমি/ঘঃ বল করতে পারেন।
খেলোয়াড়ী জীবন
খেলোয়াড়ী জীবনে তিনি ১টি মাত্র আন্তর্জাতিক টেস্ট ক্রিকেট খেলেছেন। কিন্তু খেলার ফলাফল ছিল অসাধারন। ৭টি উইকেট তিনি একাই নিয়ে নেন।
রাঁচিতে ৩/৩৭
২০১৮-১৯ অস্ট্রেলিয়া ক্রিকেট দলের ভারত সফর এ রাঁচি একদিবসীয়তে তিনি ৩টি উইকেট নেন । তার একটি উইকেট রোহিত শর্মা-র। সিরিজে অস্ট্রেলিয়ার প্রথম জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যাবধানে।
ব্যক্তিগত জীবন
কামিংস তার দুই ভাই এবং দুই বোনের সঙ্গে নীল পর্বতমালার মাউন্ট রিভারভিউয়ে বড় হয়েছেন। তিনি সেন্ট পল গ্র্যামার স্কুলে পড়াশোনা করেন, এবং এলিট ক্রীড়াবিদ প্রোগ্রাম স্কলার এন্ড টেকনোলজি ও সিডনি বিশ্ববিদ্যালয়ে ব্যাচেলর বিজনেস এর ছাত্র। ছোট বেলা থেকে তিনি ব্রেট লি খেলাকে অত্যন্ত ভালবাসতেন; যার সাথে তিনি পরবর্তীতে সংক্ষিপ্তভাবে দেশীয় এবং আন্তর্জাতিক ক্রিকেট খেলেছেন।
শুঁটকি ভর্তা
শুঁটকি ভর্তা একধরনের ভর্তা জাতীয় খাবার যার প্রধান উপাদান শুঁটকি মাছ। বাংলাদেশ এবং ভারতের পশ্চিম বঙ্গের বাঙালিদের মধ্যে শুঁটকি ভর্তা খুবই জনপ্রিয়। প্রাথমিকভাবে সমুদ্র উপকূলবর্তী মানুষের মধ্যে শুটকি মাছ খাওয়া প্রচলিত হলেও এটা এখন সমগ্র অঞ্চলেই ব্যপ্তি পেয়েছে।
উপকরণ
শুঁটকি মাছ, তেল, পেঁয়াজ, শুকনো অথবা কাঁচা মরিচ, লবণ। যদিও ব্যক্তি পছন্দ ভেদে এর সংগে অন্যান্য উপকরণ যেমন ধনিয়া পাতা, বিট লবণ ইত্যাদি ব্যবহার করা হয়।
প্রক্রিয়া
অঞ্চল বা বাড়ি ভেদে শুটকি ভর্তার স্বাদ আলাদা হয়। এটা উপকরণ সমূহের তারতম্য কিংবা বাবুর্চির দক্ষতা ও নিপুনতার উপর নির্ভর করে। সব ধরনের শুটকি দিয়ে ভর্তা করা যায় তবে তুলনামূলক ভাবে নরম এবং ছোট মাছের শুটকি দিয়ে সহজে ভর্তা তৈরী করা যায়। প্রথমে মাছগুলো পানিতে ধুয়ে তেলে ভেজে নেওয়া হয়। অতঃপর পাটায় বেটে শুকনো মাছের গুড়ো বা পেস্ট তৈরী করা হয়। এর সংগে পরিমান মত লবণ, পেঁয়াজ, ভাজা শুকনো মরিচ অথবা কাঁচা মরিচ সরিষার তেল দিয়ে মাখানো হয় ।
শুটকি ভর্তা গরম ভাতের সংগে খাওয়া হয়।
ঐতিহ্যে
বাংলাদেশে শুঁটকি ভর্তা খাওয়ার সুদীর্ঘকালের ইতিহাস রয়েছে। বাংলা নববর্ষের প্রথম দিনে পহেলা বৈশাখকে উৎযাপন করতে ঘটা করে পান্তা ভাত ও ইলিশ মাছ ভাজা খাওয়া হয় এবং এর সাথে অনুষঙ্গ হিসেবে থাকে শুঁটকি মাছ ভর্তা।
মোহাম্মদ আমিন
মোহাম্মদ আমিন বলতে বোঝাতে পারে:
জ্যাকসনভিল ডেইলি রেকর্ড
জ্যাকসনভিল ডেইলি রেকর্ড, পূর্বে ফিনান্সিয়াল নিউজ এবং ডেইলি রেকর্ড, একটি দৈনিক পত্রিকা যা ১৯১২ সাল থেকে মার্কিন যুক্তরাষ্ট্রের ফ্লোরিডার জ্যাকসনভিলে প্রকাশিত হয়।
সামগ্রিক তথ্য
ডেইলি রেকর্ড প্রাথমিকভাবে নগর উন্নয়ন, আর্থিক এবং আইন সম্পর্কিত সংবাদ, নিবন্ধ এবং প্রোফাইল প্রকাশ করে। এটি দ্য জ্যাকসনভিল বার অ্যাসোসিয়েশন, ডুভাল কাউন্টি কোর্ট এবং ফ্লোরিডার মধ্য জেলা সম্পর্কিত মার্কিন দেউলিয়া কোর্টের সরকারী সংবাদপত্র। কাগজটি ডুভাল কাউন্টিতে আইনী বিজ্ঞপ্তির প্রাথমিক প্রকাশক। সার্কিট কোর্টের ক্লার্কের দায়ের করা নথি সংক্ষেপ প্রকাশিত হয়।
কলমি শাক
কলমি শাক (Ipomoea aquatica) এক প্রকারের অর্ধ-জলজ উষ্ণমণ্ডলীয় লতা। একে শাক হিসাবে খাওয়া হয়। এর আদি নিবাস কোথায় তা জানা যায়নি, তবে সারা বিশ্বের ক্রান্তীয় ও উপ-ক্রান্তীয় অঞ্চলে এটি জন্মে। ইংরেজিতে একে বলে water spinach, river spinach, water morning glory, water convolvulus, Chinese spinach, Swamp cabbage এবং এশিয়ার কিছু অঞ্চলে Kangkong ।
বিবরন
কলমি শাক পানিতে কিংবা ভেজা মাটিতে জন্মে থাকে। এর ডাঁটাগুলো ২-৩ মিটার বা আরো বেশি দীর্ঘ হয়। ডাঁটার গিঁট বা পর্ব থেকে শেকড় বের হয়। এটি ফাঁপা বলে পানির উপরে ভেসে থাকতে পারে। কলমি শাকের পাতা অনেকটা লম্বাটে ত্রিকোণাকার বা বল্লমাকার, এবং ৫-১৫ সেমি দীর্ঘ এবং ২-৮ সেমি চওড়া হয়। কলমির ফুল অনেকটা ট্রাম্পেট আকৃতির এবং ৩-৫ সেমি চওড়া হয়ে থাকে। ফুলের রঙ সাধারণত সাদা এবং গোড়ার দিক বেগুনি। ফুলে বীজ হয়, বীজ থেকেও গাছ লাগানো যায়।
চাষাবাদ
thumb|right|কলমি শাক পূর্ব, দক্ষিণ, এবং দক্ষিণ-পূর্ব এশিয়াতে কলমি শাকের চাষ করা হয়। প্রাকৃতিকভাবে পানিতে বা পানির ধারের ভেজা মাটিতে এই গাছ জন্মায়, আর বেশি যত্নেরও দরকার হয় না। মালয়ী ও চীনা খাবারে এর ব্যাপক ব্যবহার রয়েছে। বাংলাদেশে এটি শাক হিসাবে বেশ জনপ্রিয়। কলমি শাক সাধারণত ভাজি হিসাবে রান্না করা হয়। এছাড়া ঝোল সহ মাছ দিয়েও রান্না করে খাওয়ার চল রয়েছে।
মার্কিন যুক্তরাষ্ট্রে এই শাকটির বিস্তার ঘটানো হয়েছে, তবে উচ্চ বর্ধনশীল হবার কারণে সেদেশে এটি 'বিরক্তিকর আগাছা' (noxious weed) রূপে গণ্য ।
পুষ্টি তথ্য
প্রতি ১০০ গ্রাম কলমি শাকের পুষ্টিমান : পানি- ৮৯ ৭ গ্রাম, আমিষ – ৩ ৯ গ্রাম, লৌহ – ০ ৬ গ্রাম, শ্বেতসার – ৪ ৪ গ্রাম, আঁশ – ১ ৪ গ্রাম, ক্যালসিয়াম – ০ ৭১ মিলিগ্রাম, থায়ামিন – ০ ৯ মিলিগ্রাম, নায়াসিন – ১ ৩ মিলিগ্রাম, ভিটামিন সি – ৪৯ মিলিগ্রাম, ক্যালোরি – ৩০ কিলো ক্যালোরি।
উপকারিতা
২. এই শাকে রয়েছে প্রচুর পরিমানে ভিটামিন সি। ভিটামিন রোগ প্রতিরোধ করে।
৩. কলমি শাক বসন্ত রোগের প্রতিষেধক হিসেবে কাজ করে।
৪. পর্যাপ্ত পরিমানে লৌহ থাকায় এই শাক রক্ত শূন্যতার রোগীদের জন্য দারুণ উপকারি।
৫. জন্মের পর শিশু মায়ের বুকের দুধ না পেলে মাকে কলমি শাক রান্না করে খাওয়ালে শিশু পর্যাপ্ত পরিমানে দুধ পাবে।
গুণাগুণ
ফোড়া হলে কলমি পাতা একটু আদাসহ বেটে ফোড়ার চারপাশে লাগালে ফোড়া গলে যাবে এবং পুঁজ বেরিয়ে শুকিয়ে যাবে।
পিঁপড়া, মৌমাছি কিংবা পোকামাকড় কামড়ালে কলমি শাকের পাতা ডগা সহ রস করে লাগালে যন্ত্রণা কমে যায়। এছাড়া
কোষ্ঠ কাঠিন্য হলে কলমি শাকের সঙ্গে আখের গুড় মিশিয়ে শরবত বানিয়ে সকাল-বিকাল এক সপ্তাহ খেলে ভালো উপকার পাওয়া যাবে।আমাশয়ও এ শরবত কাজ করে।
গর্ভাবস্থায় মায়েদের শরীরে পানি আসে। কলমি শাক বেশি করে রসুন দিয়ে ভেজে তিন সপ্তাহ খেলে পানি কমে যায় অনেক ক্ষেত্রে।
প্রসূতি মায়েদের শিশুরা যদি মায়ের দুধ কম পায় তাহলে কলমি শাক ছোট মাছ দিয়ে রান্না করে খেলে মায়ের দুধ বাড়ে।
আহম্মদপুর ইউনিয়ন, সুজানগর
পাবনা জেলার সুজানগর উপজেলা র আমিনপুর থানার একটি ইউনিয়ন
ইতিহাস
আহম্মদপুর ইউনিয়ন সুজানগর উপজেলার একটি গুরুত্বপূর্ণ এলাকা। ২০১৩ সালের ২০ শে অক্টোবর আহম্মদপুর ইউনিয়ন আমিনপুর থানার অধীনে চলে যায়।
অবস্থান
আহম্মদপুর ইউনিয়নের ইহার পূর্ব দিকে কাশীনাথপুর ও জাতসাখিনী ইউনিয়ন এবং উত্তরে দুলাই ইউনিয়ন,পশ্চিমে গাজনার বিল  ও দক্ষিণে রানীনগর ইউনিয়ন অবস্থিত।
ইউনিয়ন পরিষদ
৬নং আহম্মদপুর ইউনিয়ন পরিষদ কমপ্লেক্স
রাস্তা ঘাট
পাকা রাস্তা ঃ ২৩ কিলোমিটার। কাঁচা রাস্তা ঃ  ১২ কিলোমিটার কাঁচা রাস্তা
হাট বাজার
চরগোবিন্দপুর বাজার চব্বিশমাইল বাজার বিরাহিমপুর বাজার কাশিনাথপুর (আংশিক)
শিক্ষা প্রতিষ্ঠান
মহাবিদ্যালয়ঃ  ২টি।
দর্শনীয় স্থান
আত্রাই নদী, গাজনার বিল, ডাক বাংলো।
এনজিও
আহম্মদপুর ইউনিয়নটি প্রত্যন্ত এলাকা হওয়ায় এখানে দারিদ্রতা বিমোচনের জন্য বেশ কয়েকটি এনজিও এর কার্যক্রম রয়েছে। তার মধ্যে উল্লেখযোগ্য হচ্ছেঃ ব্র‍্যাক, আশা, পাবনা প্রতিশ্রুতি, আসিয়াব, গ্রামীণ ব্যাংক ইত্যাদি। আহম্মপুর উওর পাড়া সমিতি
ধর্ম ও ধর্মীয় উৎসব
আহম্মদপুর ইউনিয়নে মুসলিম জনগোষ্ঠীর সংখ্যায় বেশি। এবং আমিনপুর থানায় কিছু পরিবার আছে।তারা তাদের ধর্মীয় অনুসঠান হিন্দুরা এলাকাতে দুর্গা পূজা জোমকপুর্নভাবে পালন করে
খাদ্য
এখানকার প্রধান খাবার হলো ভাত, রুটি, ডাল, শাক-সবজি, মাছ, মুড়ি, চিড়া ইত্যাদি। পান্তা ভাত ও কড়কড়ে ভাতের চাহিদাও এই এলাকাতে বেশ দেখা যায়।
মোটরসাইকেল হেলমেট
মোটরসাইকেল হেলমেট এক ধরনের হেলমেট যা মোটর সাইকেল চালকেরা ব্যবহার করে। হেলমেটগুলি কোন ধাক্কা বা আঘাতের সময় চালকের মাথা রক্ষা ক'রে নিরাপত্তা বৃদ্ধিতে অবদান রাখে। এগুলি মাথার আঘাতের ঝুঁকি ৬৯% এবং মৃত্যুর ঝুঁকি ৪২% হ্রাস করে। হেলমেটের ব্যবহার অনেক দেশেই আইনমাফিক বাধ্যতামূলক।
মোটরসাইকেলের হেলমেটের মধ্যে একটি পলিস্টাইরিন ফোমের আস্তরণ রয়েছে যেটি আঘাতের ধাক্কা শোষণ করে নেয় এবং এর বাইরের দিকে আছে একটি প্রতিরক্ষামূলক স্তর। হেলমেটের বেশ কয়েকটি বৈচিত্র রয়েছে, তার মধ্যে উল্লেখযোগ্য যেগুলি চিবুকের অংশ ঢেকে রাখে এবং যেগুলি ঢাকে না। কয়েকটি হেলমেটে অতিরিক্ত কিছু সুবিধা থাকতে পারে, যেমন বায়ুচলাচলের ছিদ্র, মুখের সামনে ঢাকা, সূর্যরশ্মি থেকে বাঁচতে মুখাবরণ, কানের সুরক্ষা বা ইন্টারকম।
উৎপত্তি
আঘাত নিরোধক হেলমেটের উত্‍পত্তি ১৯১৪ সালের শুরুর দিকে ব্রুকল্যান্ডস রেস ট্র্যাকে। চিকিৎসাবিভাগের একজন অফিসার ডাঃ এরিক গার্ডনার লক্ষ্য করেছিলেন যে প্রতি দুই সপ্তাহে তিনি একজন করে মাথায় আঘাতপ্রাপ্ত মোটর সাইকেল চালকের চিকিৎসা করছেন। তিনি বেথনাল গ্রিনের মিঃ মসকে দিয়ে ক্যানভাস এবং লাক্ষা দিয়ে হেলমেট তৈরি করান, যেটি ভারী আঘাত সহ্য করার পক্ষে যথেষ্ট শক্ত এবং যথেষ্ট মসৃণ, যাতে কোন অভিক্ষিপ্ত বস্তু এতে লাগলে সেটি ছিটকে সরে যায়। তিনি নকশাটি অটো-সাইকেল ইউনিয়নের সামনে উপস্থাপন করেছিলেন যেখানে প্রাথমিকভাবে এটি খারিজ করা হয়েছিল, তবে পরে এই ধারণাটিকে স্বীকার করে নেওয়া হয় এবং ১৯১৪ সালের আইল অব ম্যান টিটি দৌড়ের জন্য এটি বাধ্যতামূলক করে দেওয়া হয়, যদিও চালকদের পক্ষ থেকে এর প্রতিরোধ হয়েছিল। গার্ডনার তাঁর সাথে এইরকম ৯৯ টি হেলমেট নিয়ে আইল অফ ম্যানে গিয়েছিলেন, এবং এক চালক যিনি এক প্রচণ্ড জোরে একটি গেটে ধাক্কা মেরেছিলেন তিনি হেলমেট থাকার জন্য রক্ষা পেয়ে গিয়েছিলেন। ডাঃ গার্ডনার পরে আইল অফ ম্যানের চিকিৎসাবিভাগের অফিসারের কাছ থেকে একটি চিঠি পেয়েছিলেন যাতে লেখা ছিল যে টি.টি.-এর পরে তাদের সাধারণত "বেশ কয়েকটি ধাক্কাজনিত মস্তকে আঘাতের ঘটনা থাকে" কিন্তু ১৯১৪ সালে এই ধরনের কোনও ঘটনা ঘটেনি।
১৯৩৫ সালের মে মাসে, ওয়ারেহামে নিজের বাড়ির কাছে, একটি সরু রাস্তায়, একটি ব্রো সুপিরিয়ার এসএস ১০০ মোটর সাইকেল নিয়ে টমাস এডওয়ার্ড লরেন্সের (লরেন্স অফ অ্যারাবিয়া নামে পরিচিত) একটি দুর্ঘটনা ঘটেছিল। এই দুর্ঘটনাটি ঘটেছিল কারণ সামনের রাস্তা হঠাৎ নিচু হয়ে যাওয়ায় সাইকেলে চড়া দুটি ছেলেকে তিনি দেখতে পাননি। তাদের বাঁচাতে গিয়ে হঠাৎ বাঁক নিয়ে লরেন্স নিয়ন্ত্রণ রাখতে পারেননি এবং হ্যান্ডেলবারের ওপরে ছিটকে পড়েছিলেন। তাঁর মাথায় হেলমেট পরা ছিল না, এবং মাথায় গুরুতর জখম হয়ে তিনি কোমায় চলে গিয়েছিলেন; ছয় দিন পরে তিনি হাসপাতালে মারা যান। তাঁকে যাঁরা চিকিৎসা করেছিলেন, তাঁদের মধ্যে ছিলেন একজন স্নায়ুশল্যচিকিৎসাবিদ (নিউরো সার্জন), হিউ কেয়ার্নস। লরেন্সের মৃত্যুর পরে তিনি এই নিয়ে একটি দীর্ঘ গবেষণা শুরু করেছিলেন। তিনি দেখেছিলেন মাথায় আঘাতের কারণে মোটরসাইকেলের বার্তাবহ চালকদের অযথা মৃত্যু ঘটে। কেয়ার্নসের গবেষণার পরে সামরিক ও বেসামরিক উভয় মোটরসাইকেল চালকদের মধ্যেই ক্র্যাশ হেলমেটের ব্যবহার বৃদ্ধি পেয়েছিল।
সুরক্ষার প্রভাব
২০০৮ সালের একটি পদ্ধতিগত গবেষণায় দেখা গেছে যে হেলমেট পরা থাকলে মাথার আঘাতের ঝুঁকি প্রায় ৬৯% এবং মৃত্যুর ঝুঁকি প্রায় ৪২% হ্রাসপ্রাপ্ত হয়।
যদিও একবার অনুমান করা হয়েছিল যে মোটরসাইকেলের হেলমেট পরার ফলে দুর্ঘটনায় ঘাড় এবং মেরুদণ্ডের জখম বেড়েছে, সাম্প্রতিক কিছু প্রমাণ থেকে দেখা গেছে আসল ঘটনা ঠিক এর উল্টো: হেলমেট মেরুদণ্ডের আঘাত থেকে রক্ষা করে। হেলমেট ব্যবহারে ঘাড় এবং মেরুদণ্ডে জখমের প্রকোপগুলি বাড়িয়ে তোলে, ১৯৮০ এর দশকের মাঝামাঝির এই গবেষণা "ত্রুটিযুক্ত পরিসংখ্যানগত যুক্তি ব্যবহার করেছিল"।
বেসবল টুপি
থাম্ব|225x225পিক্সেল| একটি সাধারণ বেসবল টুপি বেসবল টুপি হল এক ধরনের নরম টুপি যার একটি গোলাকার মুকুট এবং একটি শক্ত অগ্রভাগ সামনে বিস্তৃত থাকে।
বাংলাদেশের ওয়ার্কার্স পার্টি
বাংলাদেশের ওয়ার্কার্স পার্টি বাংলাদেশের একটি রাজনৈতিক দল। সাম্যবাদী ভাবধারার এই দলটি বাংলাদেশের কমিউনিস্ট পার্টি (লেনিনবাদী), বিপ্লবী কমিউনিস্ট লীগ এবং অন্য একটি গ্রুপ থেকে ১৯৮০ সালে গঠিত হয়। অমল সেন ছিলেন এটির প্রতিষ্ঠাতা মহাসচিব।
১৯৮৪ সালে এই দলটি দুটি ভাগে বিভক্ত হয় এবং দুই পক্ষই একই নাম ব্যবহার করতে থাকে। একটি গ্রুপের নেতৃত্ব দেন অমল সেন এবং অন্য গ্রুপের নজরুল ইসলাম। বর্তমান সভাপতি রাশেদ খান মেনন অন্য একটি গ্রুপের নেতৃত্ব দিচ্ছেন। ১৯৯২ সালে দলটি পুনরায় একত্রিত হয়।
এই দলটি বর্তমান ক্ষমতাসীন ১৪ দলীয় মহাজোটের একটি অংশ।
সজনী আমার সোহাগ
স্বজনী আমার সোহাগ ২০০০ সালে মুক্তিপ্রাপ্ত একটি ভারতীয় বাংলা চলচ্চিত্র। পরিচালক অনুপ সেনগুপ্ত পরিচালিত চলচ্চিত্র এটি। এই চলচ্চিত্রে মুখ্য ভূমিকায় আছেন শতাব্দী রায়,প্রসেনজিৎ চট্টোপাধ্যায়,অভিষেক চ্যাটার্জী,সুভাষিস মুখোপাধ্যায়,শকুন্তলা বড়ুয়া,মনু মুখোপাধ্যায়,বেবী মোনা দ্ত্ত প্রমুখ। এই চলচ্চিত্রে সংগীত পরিচালনা করেন অনুপম দত্ত।